મુખ્ય મંત્રીએ ૮ મહાનગરોના બાંધકામ શ્રમિકો માટે ૯ ધન્વન્તરી રથ લોકાર્પણ સાથે જ આવા શ્રમયોગીઓના બાળકોને રૂ. ૯૧ હજારની વિવિધ શિક્ષણ સહાયના ચેક, એક સ્વર્ગસ્થ લાભાર્થીની વિધવાને રૂ. પાંચ હજારનો અંત્યેષ્ટિ સહાય ચેક અને પ્લમ્બરિંગના ૧૦ તાલીમાર્થીઓને સ્ટાઈપેન્ડ ચેક તેમજ ૧૧ કડિયાકામ મહિલા શ્રમિકોને સાધન-કીટ વિતરણ કર્યું હતું. આ ધન્વન્તરી આરોગ્ય રથ વાર્ષિક અંદાજે રૂ. ૪ કરોડના ખર્ચે રોજના ૧૦૦૦થી અધિક શ્રમિકોની સઘન આરોગ્ય તપાસણી-નિદાનની સેવા ઘરઆંગણે પૂરી પાડશે.